**Վարազդատ Հովհաննեսի Կազանջյան** (**Վարազդատ Յովհաննէս Քազանճեան**, մարտի 18, 1879(1879-03-18), Երզնկա, Էրզրումի վիլայեթ, Օսմանյան կայսրություն - հոկտեմբերի 19, 1974(1974-10-19), Բելմոնտ, Միդլսեքս շրջան, Մասաչուսեթս, ԱՄՆ), հայազգի վիրաբույժ։ «Պլաստիկ վիրաբուժության հայր»։ Հարվարդի համալսարանի պլաստիկ վիրաբուժության առաջին պրոֆեսոր։

Կենսագրություն
--------------

Վարազդատ Կազանջյանը ծնվել է Երզնկայում 1879 թվականին։ 1879 թվականին հաճախել է Սվասի ֆրանսիական Հիսուսի միաբանություն դպրոց, այնուհետև տեղափոխվել է Սամսուն, որտեղ աշխատել է եղբոր հետ միասին, այնուհետ աշխատել է փոստային ծառայությունում։ Փախչելով Համիդյան ջարդերից՝ 1895 թվականի հոկտեմբերին մեկնել է ԱՄՆ, հաստատվել Մասաչուսետս նահանգի Վուսթեր քաղաքում և աշխատել մետաղալարի գործարանում։

1900 թվականին, ստանալով ԱՄՆ քաղաքացիություն, Կազանջյանը 1902-1905 թվականներին սովորել է Հարվարդի համալսարանում, 1921 թվականին արժանացել դոկտորի աստիճանի։ 1915-1919 թվականներին եղել է Հարվարդի համալսարանի բժշկական բաժնի ծնոտների և դեմքի գլխավոր վիրաբույժ։

Առաջին համաշխարհային պատերազմի ժամանակ կամավոր միացել է Հարվարդի բժշկական զորքերին։ Այստեղ նա բուժել է խրամատներում տուժածների վատ վնաստածքներ՝ ծնոտ, քիթ, այտեր, փամփուշտներից ու նռնակներից վնասված գանգեր։ Աշխատելով Ֆրանսիայի ռազմադաշտերի ինքնաշեն հիվանդանոցների հասարակ պայմաններում՝ Կազանջյանը ցուցաբերում է մարդկային հոգատարություն և նորարարական բժշկական ընթացակարգեր, և սկսվել է նրա կարիերան՝ որպես պլաստիկ վիրաբուժության ժամանակակից պրակտիկայի հիմնադիր։ 1916 թվականին Կազանջյանն ստացել է մայորի կոչում։

Մրցանակներ, պարգևներ
--------------------

Արժանացել է տարբեր մրցանակների, այդ թվում Անգլիայի Գևորգ V-ի կողմից Սուրբ Միքայել և Սուրբ Գևորգ շքանշանի, 1951 թվականին արժանացել է Պլաստիկ և վերականգնողական վիրաբուժության ամերիկյան ընկերակցության պատվավոր մրցանակի։

Ծանոթագրություններ
------------------

1. 1 2 3 4  Base biographique (ֆր.)
2. 1 2 3 4  Prabook — 2018.
3. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
4. 1 2 3 4  Adalian, Rouben Paul (2010). *Historical dictionary of Armenia* (2nd ed.). Lanham, MD: Scarecrow Press. էջ 378. ISBN 0810874504.
5. ↑  «Kazanjian, Varaztad Hovhannes». *Harvard University Library*. Center for the History of Medicine. 2007 թ․ սեպտեմբերի 15. Արխիվացված է օրիգինալից 2016 թ․ մարտի 4-ին. Վերցված է 2016 թ․ փետրվարի 7-ին.
6. ↑  «Varaztad Kazanjian, Founding Father of Modern Plastic Surgery». 100 LIVES. Արխիվացված է օրիգինալից 2016 թ․ հունվարի 22-ին. Վերցված է 2016 թ․ փետրվարի 7-ին.
7. 1 2 3  Converse, John Marquis (1975 թ․ ապրիլ). «Obiturary». *Plastic & Reconstructive Surgery*. **55** (4): 524–5.
8. 1 2  Hyson, John M.; Whitehorne, Joseph W. A.; Greenwood, John T. (2008). *A history of dentistry in the US Army to World War II*. Falls Church, Va.: Office of the Surgeon General, United States Army. էջ 494. ISBN 0160821592.

Արտաքին հղումներ
----------------

* Varaztad H. Kazanjian

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Արմենիապեդիա · American National Biography |
|  |
| 

|  Չափորոշչային վերահսկողություն |
| --- |
|  |
| CiNii: DA11158018 · ICCU: CFIV034629 · LCCN: no96027531 · NKC: xx0117486 · SUDOC: 13132876X · VIAF: 272991201 · WorldCat VIAF: 272991201 |

 |

 |